31980R2214
L 226/47
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2214/80 НА СЪВЕТА
от 27 юни 1980 година
за сключване на споразумение относно риболова между Европейската икономическа общност и Кралство Норвегия
СЪВЕТЪТ НА ЕВРОПЕЙСКИТЕ ОБЩНОСТИ
като взе предвид Договора за създаване на Европейската икономическа общност, и по-специално член 43 от него,
като взе предвид предложението на Комисията,
като взе предвид становището на Европейския парламент (1),
като има предвид, че в своята резолюция от 3 ноември 1976 г. относно някои външни аспекти на създаването в Общността от 1 януари 1977 г. на риболовна зона, простираща се до 200 мили, Съветът приема, че получаването и запазването на правата на риболовците от Общността, извършващи дейността си във водите на трети страни, трябва да бъдат осигурени посредством подходящи споразумения на Общността;
като има предвид, че следва да се одобри споразумението относно риболова между Общността и Норвегия,
ПРИЕ НАСТОЯЩИЯ РЕГЛАМЕНТ:
Член 1
Споразумението относно риболова между Европейската икономическа общност и Кралство Норвегия се одобрява от името на Общността.
Текстът на споразумението е приложен към настоящия регламент.
Член 2
Председателят на Съвета извършва нотифицирането, предвидено в член 12 от споразумението (2).
Член 3
Настоящият регламент влиза на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 юни 1980 година.